நடிகர் விஜய் நடித்துள்ள சர்கார் திரைப்படம் கடந்த சில நாட்களுக்கு முன்பு வெளியானது. அந்த படத்தில் தமிழக அரசின் இலவச திட்டங்களை குறை கூறுவது போன்ற காட்சிகள் வருகின்றன. இதற்கு தமிழக அமைச்சர்கள் எதிர்ப்பு தெரிவித்தனர். இந்த நிலையில் நேற்று இரவு 7 மணியளவில் புதுச்சேரி மாநில அ.தி.மு.க. சட்டமன்ற தலைவர் அன்பழகன் எம்.எல்.ஏ. தலைமையில் கட்சியின் துணை செயலாளர்கள் கணேசன், நாகமணி, மீனவர் அணி செயலாளர் ஞானவேல், தொகுதி செயலாளர்கள் கிருஷ்ணமூர்த்தி, நாராயணன் மற்றும் நிர்வாகிகள், தொண்டர்கள் பலர் அண்ணாசாலை அருகில் ஒன்று கூடினர். அங்கிருந்து ஊர்வலமாக சென்று அண்ணாசாலையில் உள்ள ரத்னா தியேட்டரை முற்றுகையிட்டனர்.